INDENIM Termiz shahrida ilk savdo markazini ochdi

INDENIM – O‘zbekistondagi yirik kiyim markazi hisoblanib, bugungi kunda Respublika bo‘ylab jami filiallari soni 18 taga yetdi. Rivojlanish yo‘lida bir qancha marralarni zabt eta olgan milliy brend endilikda o‘zining ilk ko‘ngilochar savdo markaziga ham ega bo‘ldi.

Yaqinda Termiz shahrida Surxondaryo xalqiga ajoyib bahoriy tuhfa bo‘lib qad rostlagan INDENIM ko‘ngilochar savdo markazining tantanali ochilish marosimi bo‘lib o‘tdi.

Bu quvonchli voqea viloyatning taraqqiyot va farovonlik yo‘lida yangi sahifa bo‘ldi desak, mubolag‘a bo‘lmaydi.

Savdo majmuasi 4 qavatdan iborat bo‘lib, umumiy maydoni 13 600 metr kvadratni tashkil etadi. O‘zgacha zamonaviy tashqi ko‘rinishga ega bo‘lgan bu muhtasham bino bugun shahar xalqi uchun yangi savdo markazi bo‘lib xizmat qilmoqda. Quvonarlisi shundaki, savdo kompleksida joylashgan boshqa brendlar ham tashrif buyurayotgan mijozlarning barcha talablariga to‘la-to‘kis javob bermoqda.

1-qavatda eng qulay narxlarda inmart brendi ostida oziq-ovqat supermarketi va arzon maishiy texnika;
2-qavatda INDENIM kiyim markazi, yuqori qavatlardan esa AltinYildiz Classics, Dapper, Jasmine , MimiKids, Magade 96 singari bolalar va kattalar uchun klassik, sport va casual uslubdagi eng sara kiyim brendlari joy olgan.

3-qavatda sharqona uslubda ishlangan hamda o‘ziga xos nafis interyerga ega bo‘lgan shirin va lazzatli milliy taomlar restorani SAFRAN xalqimiz xizmatida. Mohir oshpazlarning faoliyatini xo‘randalar bemalol kuzatib turishlari uchun oshxona devorlari o‘rniga maxsus oynalardan foydalanilgani alohida ahamiyatga molik.

4-qavatda Foodie‘s fudkorti, qolaversa bolajonlarga xush kayfiyat ulashuvchi xavfsiz o‘yingohlar, avtodromlar va barcha yoshdagi mijozlarga birdek manzur BOWLING CLUB tashkil etilgan.
Oilangiz bilan tashrif buyuring, yaqinlaringizga bir dunyo xursandchilik ulashing!

INDENIM Ko‘ngilochar savdo markazi – Oilaviy hordiq uchun eng qulay makon!
Instagram: @indenimuz
Telegram: @indenim